ddrg/super_eurlex huggingface dataset:
(9)

Vinsyre er et chiralmolekyle, dvs. at det findes i forskellige geometriske udformninger. Typerne L-(+) og D-(-) (»L-vinsyre« og »D-vinsyre«), hvis molekyler er et spejlbillede af hinanden, er af særlig relevans. Der sondres mellem disse typer vinsyre i alment anerkendte industrireferencer såsom Chemical Abstract Services (»CAS«) eller den europæiske fortegnelse over markedsførte kemiske stoffer (»Einecs«). De kan umiddelbart skelnes fra hinanden ved en test, som måler rotationen af det polariserede lys. Rotatationsretningen for L-vinsyre er positiv, mens retningen for D-vinsyre er negativ.
(3)

Indehaveren af godkendelsen af fodertilsætningsstoffet monensinnatrium (Coxidin) har indsendt en anmodning, hvori det foreslås, at godkendelsesbetingelserne ændres, ved at minimumsindholdet af dette tilsætningsstof mindskes for så vidt angår anvendelse i kalkuner.
(4)

Målet for denne forordning, nemlig indførelse af fælles statistiske normer, som tillader udarbejdelse af harmoniserede data, kan ikke i tilstrækkelig grad opfyldes af medlemsstaterne og kan derfor bedre nås på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne forordning ikke ud over, hvad der er nødvendigt for at nå dette mål.
(2)

Det Europæiske Lægemiddelagentur har modtaget en ansøgning om fastsættelse af maksimalgrænseværdier for restkoncentrationer for gamithromycin, et antibiotikum, som hører til gruppen af macrolider. I sin første udtalelse fastsatte Udvalget for Veterinærmedicinske Lægemidler et generelt acceptabelt dagligt indtag på 370 μg/person som grundlag for maksimalgrænseværdierne for restkoncentrationer. Grundlaget herfor var det mikrobiologiske acceptable daglige indtag. Maksimalgrænseværdier for restkoncentrationer for nyre og lever blev fastsat til henholdsvis 100 og 200 μg/kg. Ansøgeren gjorde indsigelse mod den første udtalelse, idet han var uenig i det fastlagte mikrobiologiske acceptable daglige indtag og i de maksimalgrænseværdier for restkoncentrationer, der var fastlagt af Udvalget for Veterinærmedicinske Lægemidler for lever og nyrer. Han anmodede om en ændring af det generelle acceptable daglige indtag til 600 μg/person, hvilket ville svare til det toksikologiske acceptable daglige indtag. Endvidere anmodede ansøgeren om, at Udvalget for Veterinærmedicinske Lægemidler overvejede at nedsætte maksimalgrænseværdierne for restkoncentrationer for nyre og lever til det halve, hvis det generelle acceptable daglige indtag ikke blev ændret til 600 μg/person. Efter at have behandlet indsigelsen indvilgede Udvalget for Veterinærmedicinske Lægemidler i at ændre det mikrobiologiske acceptable daglige indtag i udvalgets endelige udtalelse, og det generelle acceptable daglige indtag for gamithromycin blev således ændret til 600 μg/person. Udvalget for Veterinærmedicinske Lægemidler besluttede, at der skulle fastsættes midlertidige maksimalgrænseværdier for restkoncentrationer for gamithromycin. Dette stof bør derfor opføres i bilag III til forordning (EØF) nr. 2377/90 for kvæg for så vidt angår fedt, lever og nyre, dog ikke for dyr, hvis mælk anvendes til konsum. De midlertidige maksimalgrænseværdier for restkoncentrationer udløber den 1. juli 2009.
(1)

Ved Rådets forordning (EF) nr. 40/2008 af 16. januar 2008 om fastsættelse for 2008 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (3), fastsættes der kvoter for 2008.
(2)

Situationen på EF-markedet for svinekød viser endnu ikke større tegn på et opsving i priserne på slagtede svin, og det er derfor nødvendigt at tillade én enkelt forlængelse af gyldighedsperioden for oplagringskontrakter, der er indgået i henhold til forordning (EF) nr. 1267/2007, for en periode på højst tre måneder.
(1)

På baggrund af den kraftige stigning i fødevarepriserne i anden halvdel af 2007 har de finansielle midler, der er stillet til rådighed for medlemsstaterne til årsuddelingsplanen for 2008 i det endelige budget, været større end de midler, der var forudset i Kommissionens forordning (EF) nr. 1146/2007 (2). Disse midler, der for nylig er stillet til rådighed, bør tildeles medlemsstaterne på basis af deres ønsker og behov som meddelt efter artikel 1, stk. 1 og 2, i Kommissionens forordning (EØF) nr. 3149/92 af 29. oktober 1992 om gennemførelsesbestemmelser for levering af levnedsmidler fra interventionslagre til de socialt dårligst stillede personer i Fællesskabet (3).
(4)

For at løse dette problem blev muligheden for at indeksere mindsteimportprisen efter den største omkostning undersøgt. Det konkluderedes imidlertid, at prisudsvingene på markedet ikke udelukkende kan forklares ved en stigning i den største omkostning, hvorfor det ikke er muligt at indeksere mindsteimportpriserne. Det blev derfor konkluderet, at tilsagnet i sin nuværende form, nemlig med faste mindstepriser, ikke længere er gennemførligt, og at problemet med den faste mindstepris ikke kan løses ved hjælp af prisindeksering. Det blev derfor fastslået, at FeSi ikke længere er egnet til et fast pristilsagn (jf. også betragtning 131 og 132 i Rådets forordning (EF) nr. 172/2008 (4)), og at godtagelsen af det berørte selskabs tilsagn bør trækkes tilbage.
(9)

Esfahan Nuclear Fuel Research and Production Centre (NFRPC) og Esfahan Nuclear Technology Centre (ENTC). Dato for FN's optagelse på listen: 24.3.2007. Andre oplysninger: De udgør en del af Nuclear Fuel Production and Procurement Company under Atomic Energy Organisation of Iran (AEOI).
Punktet »Sayyed Ghiassouddine Agha (alias a) Sayed Ghias, b) Sayed Ghiasuddin Sayed Ghousuddin, c) Sayyed Ghayasudin). Titel: maulavi. Funktion: a) minister for Haj og religiøse anliggender for Taliban-styret, b) undervisningsminister for Taliban-styret. Fødselsdato: mellem 1958 og 1963. Fødested: Faryab-provinsen, Afghanistan. Nationalitet: afghansk. Andre oplysninger: Taliban-medlem med ansvar for Afghanistans Faryab-provins siden maj 2007« under overskriften »Fysiske personer« affattes således:

»Sayyed Ghiassouddine Agha (alias a) Sayed Ghiasuddin Sayed Ghousuddin, b) Sayyed Ghayasudin, a) Sayed Ghias). Titel: maulavi. Funktion: a) Minister for Haj religiøse anliggender for Taliban-styret, b) undervisningsminister for Taliban-styret. Fødselsdato: mellem 1958 og 1963. Fødested: Faryab-provinsen, Afghanistan. Nationalitet: afghansk. Andre oplysninger: a) Taliban-medlem med ansvar for Afghanistans Faryab-provins siden maj 2007, b) involveret i narkotikahandel.«
(5)

Der er fremlagt nye oplysninger til støtte for en ansøgning om tilladelse til at anvende præparatet til slagtesvin. Den Europæiske Fødevaresikkerhedsautoritet (EFSA) konkluderede i sin udtalelse af 22. november 2007, at den allerede i tidligere udtalelser har fastslået, at Saccharomyces cerevisiae (Biosaf Sc 47) er sikkert for forbrugerne, brugerne og miljøet (10). EFSA konkluderede endvidere, at anvendelsen af præparatet ikke udgør nogen risiko for denne yderligere dyrekategori, og at anvendelsen af nævnte præparat kan forbedre slagtesvins ydelsesparametre. EFSA mener ikke, at der er behov for særlige krav om overvågning efter markedsføringen. EFSA har ligeledes gennemgået den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
(4)

Det er derfor nødvendigt at erstatte panelet med to nye paneler, som kommer til at hedde henholdsvis »panelet for tilsætningsstoffer og næringsstoffer tilsat til fødevarer« og »panelet for materialer, der kommer i berøring med fødevarer, enzymer, smagsstoffer og hjælpestoffer, der anvendes i fødevarer«.
(1)

I overensstemmelse med FN's Sikkerhedsråds resolution 1483 (2003) blev der i artikel 2 i Rådets forordning (EF) nr. 1210/2003 (2) fastsat særlige ordninger for betalinger for olie, olieprodukter og naturgas, der eksporteres fra Irak, mens der i artikel 10 i samme forordning blev fastsat særlige ordninger for visse irakiske aktivers fritagelse for retsforfølgning. De særlige ordninger for betalinger anvendes fortsat, mens de særlige ordninger for fritagelse for retsforfølgning blev anvendt indtil den 31. december 2007.
(2)

Sanktionskomitéen under FN’s Sikkerhedsråd besluttede den 20. februar 2008 at ændre listen over de personer, grupper og enheder, over for hvem indefrysningen af pengemidler og økonomiske ressourcer skal gælde. Bilag I bør derfor ændres i overensstemmelse hermed —
(1)

På grundlag af oplysninger fremsendt af de kompetente myndigheder har Kommissionen konstateret, at der for perioden fra den 1. september 2007 til den 29. februar 2008 er udstedt importlicenser for delvis sleben eller sleben ris henhørende under KN-kode 1006 30 for en mængde på 192 418 tons. Importtolden for delvis sleben eller sleben ris henhørende under KN-kode 1006 30 bør derfor ændres.
b)

fastsættes restitutionssatsen for æg med skal fra fjerkræ, friske eller konserverede, samt for æg uden skal og æggeblommer, spiselige, friske, tørrede eller på anden måde konserverede, ikke tilsat sukker eller andre sødemidler, dog for et tidsrum, der er lig med det tidsrum, for hvilket restitutionerne fastsættes for de samme produkter, der udføres i uforarbejdet stand.«
(1)

Artikel 5, stk. 1, første afsnit, litra b), i Kommissionens forordning (EF) nr. 1249/96 af 28. juni 1996 om gennemførelsesbestemmelser til Rådets forordning (EØF) nr. 1766/92 for så vidt angår importtold for korn (2) fastsætter i tilfælde af import af blød hvede af høj kvalitet princippet om, at der skal stilles en særlig yderligere sikkerhed ud over dem, der er foreskrevet i Kommissionens forordning (EF) nr. 1342/2003 af 28. juli 2003 om særlige gennemførelsesbestemmelser for ordningen med import- og eksportlicenser for korn og ris (3). Denne yderligere sikkerhed på 95 EUR/t er berettiget som følge af forskellen i de gældende importtoldsatser mellem de forskellige kategorier af blød hvede alt efter, om der er tale om hvede af høj kvalitet eller hvede af lav og middel kvalitet.
(79)

Der blev rejst tvivl om anvendeligheden af foranstaltningerne for så vidt angår metoden til måling af koksstykkerne for at afgøre forholdet mellem koks 80+ og koks 80– i en blandet forsendelse. Undersøgelsen har vist, at importører af koks 80+ anvender strenge kriterier for bl.a. størrelse og fugtighed, samt at importøren, så snart forsendelsen ankommer til EF, foretager kontrolmålinger for at sikre, at disse kriterier er opfyldt. De vigtigste brugere af koks i EF er certificeret under ISO 9001:2000 eller lignende kvalitetskontrolsystemer, der kræver oprindelsescertifikater og overensstemmelsescertifikater for hver enkelt forsendelse. Sådanne overensstemmelsescertifikater, der også bekræfter størrelsesmæssig overensstemmelse, kan af toldmyndighederne kræves fremlagt, for at de kan verificere, at oplysningerne på angivelsen er rigtige.
(1)

Fællesskabet har med Republikken Côte d’Ivoire forhandlet en fiskeripartnerskabsaftale på plads, der giver EF-fiskerfartøjer mulighed for at fiske i farvande, som fiskerimæssigt hører ind under Republikken Côte d’Ivoires højhedsområde eller jurisdiktion.
1)

Artikel 12 affattes således: »Artikel 12 Forarbejdningsvirksomhedernes lagerregnskaber 1. Støtte efter artikel 86, stk. 1, i Rådets forordning (EF) nr. 1234/2007 (5) kan kun ydes til virksomheder, der forarbejder de produkter, der er anført i del IV i bilag I til nævnte forordning, og som opfylder følgende betingelser: a) de fører lagerregnskaber, der mindst indeholder følgende oplysninger: i) de mængder grøntfoder og i givet fald soltørret foder, der er forarbejdet; hvis de særlige omstændigheder for virksomheden berettiger hertil, kan mængderne dog anslås på grundlag af tilsåede arealer ii) de mængder tørret foder, der er produceret, og de mængder (og deres kvalitet), der forlader forarbejdningsvirksomheden b) de forelægger alle andre bilag, der er nødvendige for at kontrollere retten til støtte. 2. Forarbejdningsvirksomhedernes lagerregnskaber efter stk. 1 skal føres i forbindelse med finansbogholderet, således at der kan fås et dagligt overblik over følgende: a) de mængder, der leveres til kunsttørring og/eller formaling, med angivelse for hver leverance af: i) modtagelsesdato ii) mængde iii) den eller de plantearter, jf. del IV i bilag I til forordning (EF) nr. 1234/2007, der indgår i foderet til kunsttørring eller eventuelt det soltørrede foder iv) vandindholdet i foderet til kunsttørring v) kontraktens og/eller leveringsanmeldelsens reference, jf. artikel 14 eller 15 i denne forordning b) de producerede mængder og eventuelle mængder af tilsætninger, som er anvendt til fremstillingen c) de mængder, der har forladt virksomheden, med angivelse af udleveringsdato, vandindhold og proteinindhold for hvert parti d) de mængder tørret foder, som forarbejdningsvirksomheden allerede har modtaget støtte for, og som bringes ind på virksomhedens område eller returneres til det e) lageret af tørret foder ved udgangen af hvert produktionsår f) de produkter, der er blevet blandet med eller tilsat foder, der er tørret og/eller formalet på virksomheden, med angivelse af deres art, betegnelse, samlede kvælstofindhold i tørstoffet og iblandingsprocent i færdigvaren. 3. Forarbejdningsvirksomhederne fører særskilte lagerregnskaber for alle kategorier af tørret foder, jf. del IV i bilag I til forordning (EF) nr. 1234/2007. 4. Hvis en forarbejdningsvirksomhed også kunsttørrer eller behandler andre produkter end foder, skal den føre særskilte lagerregnskaber for sådanne andre tørrings- eller forarbejdningsaktiviteter.
(2)

Det Europæiske Råd besluttede på sit møde i Bruxelles i december 2005, at Den Tidligere Jugoslaviske Republik Makedonien skal have status som kandidatland for medlemskab af Den Europæiske Union.
(1)

Ved forordning (EF) nr. 2195/2002 blev der indført et fælles glossar for offentlige kontrakter (CPV) for at standardisere de referencer, der anvendes af de ordregivende myndigheder og andre ordregivere til at beskrive kontraktens genstand.
(115)

Undersøgelsen viste, at EF-erhvervsgrenens eksportresultater kan have bidraget til den forvoldte skade i mindre grad, men ikke i et omfang, der ville bryde årsagssammenhængen. Andre kendte faktorer blev analyseret, men blev vurderet til ikke at have bidraget til den forvoldte skade. Det blev konstateret, at stigningen i EF-erhvervsgrenens omkostninger pr. produceret enhed mere end modsvarede den samtidige stigning i salgsprisen, og efterfølgende blev dette forhold ikke anset for at have kunnet bidrage til den forvoldte skade. I betragtning af at importen fra andre tredjelande dalede med faldende markedsandel til følge, og i betragtning af at det ikke var muligt at foretage en ordentlig prissammenligning med EF-priserne, blev det konkluderet, at denne import ikke forårsagede skaden. Med hensyn til konkurrencen fra andre EF-producenter blev det i betragtning af deres faldende salg og tabte markedsandel til dumpingimporten fastslået, at de andre EF-producenters aktivitet ikke bidrog til den forvoldte skade. I betragtning af at faldet i forbruget var mindre end faldet i EF-producenternes EF-salg, og at det indtraf samtidig med den væsentlige stigning i dumpingimporten fra Kina, blev det konkluderet, at det ikke i sig selv var årsag til skaden.
f)

De skal inkludere følgende medlemsforpligtelser i deres reglement: i) De skal, afhængigt af muligheden for undtagelse for visse mængder, markedsføre, dvs. sælge hele deres produktion til engroshandelen eller brugerindustrierne gennem producentsammenslutningen. ii) De skal anvende sammenslutningens reglement med henblik på produktion og markedsføring, idet reglementet er udformet således, at udbuddet og produktets kvalitet tilpasses markedskravene. iii) De skal forpligte sig til ikke at forlade sammenslutningen, før de har været medlem i mindst tre år, siden sammenslutningen blev anerkendt, samt forpligte sig til at give et års varsel ved udmeldelse, uden at dette dog berører eventuelle bestemmelser i den nationale lovgivning, der er udformet til i særlige tilfælde at beskytte sammenslutningen eller dens kreditorer mod de økonomiske følger af et medlems udmeldelse eller til at forhindre et medlem i at udmelde sig inden for regnskabsåret.
(10)

På grundlag af en række bemærkninger om fastsættelsen af fortjenesten som omhandlet i betragtning 27 og 28 og yderligere kontrolbesøg er metoden blevet revideret. Det blev navnlig konstateret, at den fortjeneste, der blev opnået af den forretningsmæssigt forbundne virksomhed, Delta EMD Australia Pty Ltd, ikke kunne anvendes, da den ikke vedrørte den pågældende vare. Hvad angår USA, blev det anset, at fortjenstmargenen kunne være påvirket af andre faktorer. Under disse omstændigheder blev det anset for mere passende at basere fortjenstmargenen på data vedrørende det undersøgte land, herunder navnlig den markedsrente for langfristede lån på 10,75 %, der blev anvendt i Sydafrika i UP. I mangel af andre pålidelige oplysninger om den fortjenstmargen, der kan opnås for den pågældende vare, blev denne metode anset for konservativ, rimelig og mest hensigtsmæssig i den i grundforordningens artikel 2, stk. 6, litra c), omhandlede betydning. Ydermere er den på samme niveau som den fortjeneste for samme vare, der blev konstateret for Indiens vedkommende.
(2)

Bulgarien og Rumænien anvender afgiftsordningen for første gang i tolvmånedersperioden 2007/08. For at gøre det lettere for disse medlemsstater at anvende den nye ordning bør de i en overgangsperiode på et år have lov til at reducere kontrolintensiteten for leverancer.
(2)

I henhold til artikel 5 i Kommissionens forordning (EF) nr. 580/2004 af 26. marts 2004 om en licitationsprocedure for fastsættelse af eksportrestitutioner for visse mejeriprodukter (3) og på grundlag af en gennemgang af de indgivne bud bør der ikke ydes restitution for den licitationsperiode, der udløber den 18. marts 2008.
(4)

Der bør kun ydes restitutioner for produkter, der må omsættes frit i EF, og som overholder kravene i Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (2), Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (3) såvel som mærkningskravene i Rådets forordning (EF) nr. 1028/2006 af 19. juni 2006 om handelsnormer for æg (4).
(3)

For at fremme produktionen af korte hørfibre og hampefibre af høj kvalitet ydes støtten til fibre, der indeholder højst 7,5 % urenheder og skæver. Medlemsstaterne kan dog fravige denne øvre grænse og yde forarbejdningsstøtte til korte hørfibre, som indeholder mellem 7,5 % og 15 % urenheder og skæver, og til hampefibre, som indeholder mellem 7,5 % og 25 % urenheder og skæver. Da dette kun er tilladt indtil udgangen af produktionsåret 2007/08, bør medlemsstaterne have mulighed for at fravige denne grænse for endnu et produktionsår.
(3)

Rådet har anmodet Kommissionen om at udarbejde en rapport om markedsudsigterne, efter at 2003-reformen af den fælles markedsordning for mælk og mejeriprodukter er blevet gennemført fuldt ud, med henblik på at vurdere, hvorvidt det er hensigtsmæssigt at tildele yderligere mælkekvoter.
(1)

En række medlemsstater har over for Kommissionen gjort opmærksom på behovet for en dispensation fra de maksimalgrænseværdier, der er fastlagt i bilag II og III, hvori er angivet de afgrøder og pesticider, for hvilke der bør gives dispensation. Med en sådan dispensation kan medlemsstaterne på deres eget område i forbindelse med behandling efter høst med fumigeringsmidler tillade restkoncentrationer af aktivstoffer, der overstiger de i førnævnte bilag fastsatte værdier, med henblik på at undgå forstyrrelser af handelen med oplagrede produkter, der efter høst er blevet behandlet med fumigeringsmidler.
(22)

Xinhui Alida hævdede, at dets produktionsomkostninger skulle justeres for at tage hensyn til, at det og dets moderselskab i Det Forenede Kongerige, British Polythene Industries plc (BPI), med hvilket dets regnskab konsolideres, havde forskellig praksis for afskrivning. Xinhui Alida fremlagde beviser for, at BPI foretog justeringer af afskrivningen af deres aktiver som led i konsolideringen, og hævdede endvidere, at afskrivningssatserne i Kina var fastsat ved lov, hvilket forhindrede selskabet i at tilpasse sin praksis for afskrivning.
DA Den Europæiske Unions Tidende L 76/15

KOMMISSIONENS FORORDNING (EF) Nr. 251/2008

af 18. marts 2008

om udstedelse af importlicenser som følge af de ansøgninger, der blev indgivet i løbet af de første syv dage af marts 2008 i forbindelse med de toldkontingenter, der blev åbnet ved forordning (EF) nr. 533/2007 for fjerkrækød

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1),

under henvisning til Kommissionens forordning (EF) nr. 1301/2006 af 31. august 2006 om fastlæggelse af fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2,

under henvisning til Kommissionens forordning (EF) nr. 533/2007 af 14. maj 2007 om åbning og forvaltning af toldkontingenter for fjerkrækød (3), særlig artikel 5, stk. 6, og

ud fra følgende betragtninger:

(1) Forordning (EF) nr. 533/2007 har åbnet toldkontingenter for import af fjerkrækød.

(2) De importlicensansøgninger, der blev indgivet i løbet af de første syv dage af marts 2008 for delperioden 1. april til 30. juni 2008, vedrører for visse kontingenter mængder, som er større end de disponible mængder. Det bør derfor fastslås, i hvilket omfang der kan udstedes importlicenser, ved fastsættelse af den tildelingskoefficient, der skal anvendes på de ansøgte mængder —

UDSTEDT FØLGENDE FORORDNING:

Artikel 1

De i bilaget anførte tildelingskoefficienter anvendes på de importlicensansøgninger, som i henhold til forordning (EF) nr. 533/2007 blev indgivet for delperioden 1. april til 30. juni 2008.

Artikel 2

Denne forordning træder i kraft den 19. marts 2008.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. marts 2008. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EFT L 282 af 1.11.1975, s. 77. Senest ændret ved forordning (EF) nr. 679/2006 (EUT L 119 af 4.5.2006, s. 1). Med virkning fra den 1. juli 2008 erstattes forordning (EØF) nr. 2777/75 af forordning (EF) nr. 1234/2007 (EUT L 299 af 16.11.2007, s. 1).

(2) EUT L 238 af 1.9.2006, s. 13. Senest ændret ved forordning (EF) nr. 289/2007 (EUT L 78 af 17.3.2007, s. 17).

(3) EUT L 125 af 15.5.2007, s. 9.
(2)

De ansøgninger om importlicenser, der er indgivet i løbet af de første syv dage af marts 2008 for delperioden 1. april til 30. juni 2008, er mindre end de disponible mængder. Det bør derfor fastsættes, hvilke mængder der ikke er ansøgt om licens for, og som skal lægges til mængden for den følgende delperiode —